Edukacija o pravilnoj prehrani i zdravijem načinu života

Vrtim zdravi film

Ovaj projekt namijenjen učenicima između 13. i 14. godina starosti provodi se već nekoliko godina na razini cijele Hrvatske, a uključeno je pedesetak osnovnih škola. Drugu godinu provodi se u našoj školi, a dio je šire inicijative koja ima za cilj educirati učenike sedmih razreda o važnosti pravilne prehrane i važnosti bavljenja tjelesnom aktivnošću.

Projekt je odobren te ima pozitivno mišljenje za provedbu od strane:

1. **Ministarstva znanosti, obrazovanja i sporta**,
2. **Ministarstva zdravlja** te
3. **Agencije za odgoj i obrazovanje**.

Edukativni materijali kreirani su od strane stručnjaka nutricionizma te su usklađeni su s preporukama **Hrvatskog zavoda za javno zdravstvo**.

Projekt provodi **Hrvatski školski sportski savez** educirajući profesore kineziologije koji onda projekt provode u matičnim školama. Učenici prolaze edukaciju i evaluaciju, a svaki od njih dobiva na poklon majicu sa logom projekta.

* Roditelji – okolina

Roditelji su ti koji donose odluke o kupovini, brinu o prehrani učenika, kao i o doručku učenika, obiteljsko okruženje najviše utječe na navike i ponašanje učenika.

* Škole – okolina

Škole sudjeluju u projektu na način da pružaju logističku podršku u provedbi projekta.

Projekt Vrtim zdravi film u OŠ Milana Langa Bregana provodi profesor tjelesne i zdravstvene kulture Igor Kupres.